《西山道中》
清代·玉保

极目西山宿雾屯，行行小憩叩柴门。蒹葭风冷澄秋水，荞麦花开带远村。

担榼快闻呼妇子，筑场几处散鸡豚。田家剥枣争留客，丹实离离压短垣。

作者简介：蒙古镶白旗人，乌朗罕济勒门氏。初为理藩院笔帖式，乾隆间累擢侍郎，迁正黄旗蒙古都统。旋率兵进攻阿睦尔撒纳，以师久无功逮治送京，死于途中。